CELEX: E2010P0005
Language: fi
Date: 2010-05-19 00:00:00
Title: Fürstliches Obergerichtin 19. toukokuuta 2010 esittämä pyyntö saada EFTAn tuomioistuimen neuvoa-antava lausunto asiassa tri Joachim Kottke vastaan Präsidial Anstalt ja Sweetlye Stiftung (Asia E-5/10)

2.12.2010   
            
            
               FI
            
            
               Euroopan unionin virallinen lehti
            
            
               C 325/22
            
         Fürstliches Obergerichtin 19. toukokuuta 2010 esittämä pyyntö saada EFTAn tuomioistuimen neuvoa-antava lausunto asiassa tri Joachim Kottke vastaan Präsidial Anstalt ja Sweetlye Stiftung
   (Asia E-5/10)
   2010/C 325/06
   Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt 19. toukokuuta 2010 pyynnön saada EFTAn tuomioistuimelta neuvoa-antava lausunto asiassa tri Joachim Kottke vastaan Präsidial Anstalt ja Sweetlye Stiftung. Pyyntö saapui tuomioistuimen kirjaamoon 27. toukokuuta 2010 ja koskee seuraavia kysymyksiä:
   
               1.
            
            
               Muodostaako 1 päivänä toukokuuta 1995 Liechtensteinissä voimaan tullut sopimus Euroopan talousalueesta (monenvälisen) valtiosopimuksen, joka erityisesti sen 4 artiklassa määrätyn syrjintäkiellon seurauksena kieltää sen, että jossain muussa Euroopan talousalueeseen (ETA) kuuluvassa valtiossa asuvalta kantajalta vaaditaan vakuus oikeuskuluista, jos Liechtensteinissä asuvilta kantajilta ei vaadita kyseistä vakuutta?
               Jos ensimmäiseen kysymykseen vastataan kieltävästi:
            
         
               2.
            
            
               Onko Liechtensteinin Zivilprozessordnungin (siviiliprosessilaki) 57 §:n 2 momentin 1 kohdan säännös, jonka mukaan luopuminen vakuuden vaatimisesta jossain muussa valtiossa asuvalta kantajalta edellyttää sitä, että tuomio on täytäntöönpanokelpoinen kantajan asuinvaltiossa, yhdenmukainen ETA-sopimuksen ja erityisesti sen 4 artiklaan sisältyvän yleisen syrjintäkiellon kanssa, siinä määrin kuin se koskee Euroopan talousalueeseen (ETA) kuuluvassa valtiossa asuvia kantajia?